91 



ses enkelte eller Smaaflokke; der anføres ogsaa hvert Aar, paa 

 hvilken Dag den sidste Svale er set; det er fra 1 Oktober— o 

 November, i Gennemsnit af de sidste 20 Aar 17 Oktober. Ganske 

 det samme Billede faar man af Hagerups Iagttagelser fra Kol- 

 ding, idet man dog maaske faar Indtrykket af, at Afrejsen for 

 Hovedmængdens Vedkommende ligger nærmere Midten end Slut- 

 ningen af September. I Begyndelsen af Oktober ses de fleste 

 Aar en Del Svaler, efter Maanedens Midte enkelte, men de fleste 

 Aar holder de længe ud; den sidste er set fra 13 til 30 Oktober, 

 i Gennemsnit for de sidste 19 Aar 21 Oktober. Mine egne Op- 

 tegnelser fra Haslev viser ganske det samme Forhold, at Største- 

 delen af Svalerne trækker bort i sidste Halvdel af September; 

 der indtraadte oftest de sidste Dage af September eller lige i 

 Begyndelsen af Oktober Nattefrost, der drev Resten af Svalerne 

 bort, medens der dog oftest i første Halvdel af Oktober saas 

 enkelte eller Smaaflokke. Efter Maanedens Midte var Svalerne 

 sjældne, den sidste er set fra 8 — 20 Oktober. 



Forekomst af Svaler i November viser sig at være en sjælden 

 Begivenhed. I de 8 Aar, jeg har boet i København, mindes jeg 

 kun en eneste Gang at have set en Svale i November, og vilde 

 daarligt tro mine egne Øjne. Winge har i de omtalte Optegnelser 

 i Løbet af 20 Aar kun 2 Gange set Svaler i November, nemlig 

 3 November 1893 og 5 November 1910, da han saa 2 unge 

 Fugle flyve omkring over Strandbredden; den sene Tid undrer 

 ham ogsaa, og han tilføjer: »jeg har ikke selv oplevet at se 

 Svaler i November siden 1872, da enkelte Forstuesvaler og By- 

 svaler fløj omkring over Strandenge ved København 1 og 2 No- 

 vember«. (Winge har imidlertid glemt sine egne Iagttagelser 

 fra 1893). Fra København har jeg iøvrigt foruden det omtalte 

 kun fundet én Meddelelse om Forekomst af Svaler i November; 

 Krabbe^ skriver nemlig, at han 12 November 1885 skød en 

 ung Fugl paa Amager. 



Hagerup har aldrig i Kolding ej heller jeg i Haslev set Svaler 

 i November. 



Paa Fyen, hvor jeg har boet i 6^/2 Aar, synes Svalerne ikke 

 helt sjældent at forekomme i November. I D. O. F.'s Tidsskrift 

 Bd. 4, Hefte IV findes en lille Artikel af P. Jespersen »Forstue- 

 svalen ved Odense i Efteraaret 1909«. Det fremgaar af den, at 

 der i Odense i Begyndelsen af November 1909 opholdt sig flere 



^ Report on birds in Denmark. Ornis.. 2. Aargang. 



